## Generelt

Med denne digitalSTROM-applikation er det muligt at hente stemninger på foruddefinerede tidspunkter, tænde og slukke enkelte enheder eller udføre brugerdefinerede handlinger. Udover et bestemt klokkeslæt er det lige såvel muligt at definere hændelser som solopgang, solnedgang, daggry eller skumring som basis for tidspunkter. På den måde kan du f.eks. tænde belysningen udendørs automatisk 30 minutter efter solnedgangen og slukke den igen kl. 23:00.

Find blot din lokalitet (land og by) i din digitalSTROM-konfigurator under ‚System/Systemindstillinger‘, og dermed er indstillingerne allerede foretaget mhp. solopgang og solnedgang. Som option er det også muligt at fastlægge de nøjagtige koordinater vha. et kort.

## Oversigt over alle tidsomkoblinger

Tidsomkoblinger kan oprettes, bearbejdes og slettes vilkårligt. I listevisningen findes alle dine gemte indstillinger (navn, aktiviteter der skal udføres, tid, dag og betingelser). Hvis der ikke længere er brug for tidsomkoblingen, er det muligt at deaktivere den midlertidigt eller slette den helt. Funktionen ‚Kontrollér tidsomkobling‘ udfører de aktiviteter, der skal udføres, med det samme for at kontrollere indstillingerne. I den forbindelse bliver der ikke taget hensyn til de definerede betingelser.

## Oprettelse eller bearbejdning af tidsomkobling

Tildel først din tidsomkobling et navn efter ønske.
Under fanebladet ‚Udførelsestidspunkt‘ er det muligt at definere starttid enten som klokkeslæt (standardindstilling) eller som hændelse (solopgang, solnedgang, moderat daggry og skumring). Tidsomkoblingen kan enten udføres iht. det tidspunkt, som bliver beregnet på ny hver dag for din lokalitet, eller som option enten tidligere eller senere. Det er oven i købet muligt at vælge en tidsforskydning i timer og minutter så vel som senere eller tidligere udførelse. Desuden kan du også vælge et tidspunkt for tidligste eller seneste udførelse.
Under 'Dag' kan du indtaste de ønskede ugedage til udførelse af tidsomkoblingen eller vælge en specifik dato for hændelser i løbet af ugen.

Hver enkelt tidsomkobling kan bestå af et vilkårligt antal aktiviteter, der skal udføres på det ønskede tidspunkt. Disse aktiviteter byder på følgende muligheder:

- Aktivitet i rummet: Hent en stemning i rummet eller sluk for lyset. ‚Alt Fra‘ betyder i den forbindelse at alle de lokalt (f.eks. via en gennemgangslysdæmper) tilsluttede enheder bliver slukket. ‚Fra‘ slukker ikke disse lokalt tilsluttede enheder.
- Enkelt enhed: Tænd og sluk for en enkelt enhed ved at hente en stemning.
- Brugerdefineret aktivitet: Hent en handling, som du har oprettet i server-app'en under ‚Brugerdefineret handling‘.
- Hent URL: Ved at udføre en URL kan en anden enhed, som er forbundet med diń LAN-router, reguleres. Hermed kan f.eks. forsendelsen af et billede til en foruddefineret e-mail-adrese med visse webcams blive udløst.
- Hentning af aktiviteter i hele huset mhp. adgang (f.eks. Forlade hjemmet eller Ringe), vejr (f.eks. Regn eller Vind) eller sikkerhed (f.eks. Panik eller Alarm)

Vælg tilmed den ønskede aktivitet og i givet fald det ønskede rum, farvegruppen og stemningen. Vha. dobbeltklik på udvalget i den sidste spalte eller klik på ‚Vis alle aktiviteter‘ skifter visningen til listen med alle aktiviteter. ‚Ny aktivitet‘ åbner en tom indtastningsmaske og ved dobbeltklik på en aktivitet i listen eller ‚Bearbejd aktivitet‘ er det muligt at ændre den valgte aktivitet. Med piltasterne til venstre og højre er det muligt at skifte mellem allerede definerede aktiviteter eller slette enkelte aktiviteter efter behov med symbolet papirkurv.

Udførelsen af tidsomkoblinger kan også begrænses vha. betingelser. Herved bliver f.eks. en tidsomkobling kun udført i dagslys eller ved tilstedeværelse. Følgende betingelser kan defineres:

- Solens placering

- Dag: Udførelse kun mellem solopgang og solnedgang
- Nat: Udførelse kun mellem solnedgang og solopgang
- Lyst: Udførelse kun mellem daggry og skumring
- Mørkt: Udførelse kun mellem skumring og daggry

- Tid på dagen: Definér et tidsrum for udførelse af aktiviteten. Dermed kan f.eks. udførelse af en tidsomkobling ved solopgang begrænses til et bestemt tidsrum. Hvis solopgangen ikke forekommer inden for det definerede tidsrum, bliver aktiviteten ikke udført.
- Tilstedeværelse: Tidsomkoblingen bliver afhængigt af de valgte betingelser kun udført ved tilstedeværelse eller fravær. Denne betingelse kan anvendes, når tilstedeværelsessimulationen ved fravær ikke automatisk er aktiv.
- Tilstedeværelsessimulation: Tidsomkoblingen finder kun sted, når tilstedeværelsessimulationen er enten aktiv eller ikke aktiv. Som standard udføres tidskoblingerne kun ved ikke aktiv tilstedeværelsessimulation.
- Rumtilstand: Tidsomkoblingen finder kun sted, når den definerede stemning i rummet er aktiv. Dermed bliver f.eks. en enhed kun slukket, når lyset i rummet er slukket.

Tidsomkoblingen finder kun sted, når alle definerede betingelser er opfyldt.
Vigtigt: Hvis markiser eller persienner bliver beskyttet vha. vejr-sensorer, skal den tidsstyrede udkøring forhindres vha. betingelserne 'Ingen regn, 'Ingen vind' eller 'Ingen hagl'. Hvis der blev defineret en eller flere grupper for vind, skal der anvendes 'Ingen vind' for den pågældende gruppe.

Den aktuelle generelle tilstand for de definerede betingelser bliver repræsenteret vha. det venstre symbol i spalten 'Betingelser' i listevisningen:

- Tidsomkoblingen finder kun sted, når alle betingelser er opfyldt.
- Tidsomkoblingen finder ikke sted, når ikke alle betingelser er opfyldt.

Den aktuelle tilstand for de enkelte betingelser bliver vist i Tooltip. Tilstanden bliver opdateret hver gang siden bliver hentet eller med 'Aktualisér visning'. 'Kontrollér tidsomkobling udfører tidsomkoblingen under alle omstændigheder uden hensyntagen til betingelserne.
Betingelserne er valgfrie.

Indstillingerne for timeren bliver gemt og aktiveret vha. Gem.

## Henvisninger:

- Som standard udføres tidsomkoblingerne ikke ved aktiv tilstedeværelsessimulation. Hvis betingelsen "Kun når tilstedeværelsessimulation ikke er aktiv" bliver slettet, udføres tidsomkoblingen også ved aktiv simulation.
- Ved at hente en stemning på en enkelt enhed bliver rummets tilstand heraf ikke ændret. Hvis f.eks. en lampe bliver tændt vha. en timer, bliver stemning 1 i rummet hentet ved det næste klik på tasten, selvom der allerede er tændt en lampe. Lampen bliver herved ikke slukket.
- Hvis jalousier, persienner eller markiser bliver bevæget vha. en timer, er det brugerens pligt at sørge for, at der ikke opstår farer ved den automatiske åbning og lukning.
- Aktiviteter, som er markeret med rødt, i menuen kan ikke mere bearbejdes i denne version af app'en. Den aktivitet, som oprindeligt blev defineret med denne, bliver dog stadig udført. Hvis du ønsker at ændre denne aktivitet, skal du slette dette punkt og oprettet et nyt.